Палянізацыя выяўлялася празь перанос націску на перадапошні склад: Каваль станавіўся Ковалем, Казёл – Козелам. (Хаця і тут магчымы ўплыў расейскага імкненьня адрозьніваць прозьвішча ад звычайнага слова.). Відаць, таму таксама Горбач, Толкач, Борыс, Пéтух і нават Пётух. Або ў імёнах: Уладзіслáў ператвараўся ва Ўлады́слава, Міхáл – у Мíхала, Вацлáў – у Вáцлава. Але калі прозьвішча вядомага беларускага спэцыяліста ў энэргетыцы, аўтара канцэпцыі Балта-Чарнаморскага нафтавага калектара Станіслава Гусака іншыя часам вымаўляюць Гýсак, сам ён трымаецца традыцыі радзіннага найменьня Гусáк (а паходзіць з украінамоўнай вёскі на Данеччыне).